2016 m. Formulės 1 sezonas

**2016 m. Formulės 1 sezonas** – 67-as Tarptautinės automobilių federacijos (FIA) organizuojamų lenktynių sezonas. Komandos ir lenktynininkai dalyvavo 21 Grand Prix lenktynėse, pradedant kovo 20 d. lenktynėmis Australijoje ir baigiant lapkričio 27 d. Abu Dabyje. Iki 2019 m. tai buvo ilgiausias sezonas sporto istorijoje.

2016 m. sezone prisijungus naujai „Haas F1 Team“ komandai, komandų skaičius padidėjo iki 22.  Renault grįžo į sportą kaip konstruktorė, perimdama Lotus komandą. Sezono tvarkaraštis išsiplėtė grįžus Vokietijos Grand Prix etapui ir naujoje Baku trasoje atgaivinus Europos Grand Prix etapą. 

Nico Rosbergas paskutinėse sezono lenktynėse iškovojo savo pirmąjį pasaulio lenktynininkų čempiono titulą, įveikdamas titulą gynusį komandos draugą Lewis Hamilton. Rosbergas pakartojo savo tėvo 1982 m. pasiekimą ir tapo antru tėvo ir sūnaus čempionų duetu kartu su Graham ir Damon Hill. Pasaulio konstruktorių čempionate Mercedes komanda antrus metus iš eilės sėkmingai apgynė čempionės titulą, lenkdama Red Bull 297 taškais. Ferrari sezoną baigė trečia, nuo Red Bull atsilikusi 70 taškų.

## Komandos ir lenktynininkai

### Komandų pokyčiai

* Haas F-1 Team debiutuos ir taps vienintele čempionato komanda, kuri yra registruota JAV. Komanda savo variklių tiekėja pasirinko Ferrari, tuo tarpu važiuoklę gamins ir padės vystyti kita italų kompanija Dallara.
* Marussia nuo 2016 m. sausio 19 d. persivadina į Manor Racing. Iki tol naudotas Ferrari jėgaines iškeičia į Mercedes kurtus motorus. Stiprindama savo konstruktorių gretas pasikvietė dirbti su aerodinamika Nicholą Tombazį, o techniniu konsultantu kitą žinomą F-1 inžinierių Pat Fry.
* Red Bull Racing 2015 m. sezono pabaigoje baigė tiesioginę partnerystę su variklių tiekėju Renault. Tačiau neradus kito tiekėjo, šį sezoną pradės su to paties gamintojo varikliais, tačiau jų tobulinu užsiims britų kompanija Ilmor, o patys varikliai bus žymimi šveicarų laikrodžių gamintojo Tag Heuer vardu.
* Renault F1, prancūzų automobilių gamintojo Renault gamyklinė lenktynių komanda sugrįžta po to, kai įsigijo iki tol čempionate dalyvavusią Lotus F1 iš ankstesnių jos savininkų Genii Capital.
* Scuderia Toro Rosso grįžta prie Ferrari variklių naudojimo, taip sumažindama savo priklausomybę nuo austrų kompanijos Red Bull Racing. Italų gamintojas tieks 2015 m. sezone naudotus gamyklinės Ferrari ekipos variklius.

### Vairuotojų pokyčiai

* Romain Grosjean 2016 m. pereina į Haas F-1 komandos gretas.
* McLaren komanda neatnaujino kontrakto su savo atsarginiu lenktynininku Kevin Magnussen.
* Jolyon Palmer, 2014 m. GP2 serijos čempionas, debiutuos Formulės 1 lenktynėse su Renault komandos bolidu. Su šia komanda jis praėjusiame čempionate keliskart dalyvavo bandymuose.
* Pastor Maldonado turėjo sutartį šiam sezonui su „Lotus“ komanda, tačiau 2016 m. vasario mėnesį pats paskelbė jog šį sezoną jis nestartuos, bent jau „Renault“ gretose, kuri perėmė jo ankstesnę komandą.

## Taisyklių pakeitimai
* Siekiant padidinti variklių skleidžiamą garsą, komandos privalės naudotis atskirus duslintuvus, kurie negalės būti atitolę vienas nuo kitos daugiau nei 100 mm atstumu.
* Padangų tiekėja Pirelli pristatys naujos sudėties padangas – ultra minkštas. Jos suteiks ypač gerą sukibimą, tačiau labai trumpą laiką. Prieš kiekvienas lenktynes komandoms bus pateiktos trijų sudėčių padangos, iš kurių dviejų rūšių pagal savo pasirinkimą turės naudoti lenktynėse.
* Kiekvienas lenktynininkas sezono metu galės naudoti iki 6 variklių.
* Kiekviena komanda turės 32 taškus variklių tobulinimui sezono metu.
* Šoninės automobilio sienelės prie lenktynininko galvos yra 20 mm aukštesnės.
* Nuo šio sezono treniruotėse ir kvalifikacijoje bus daugiau naudojamas virtualus saugos automobilis, siekiant išvengti nereikalingų raudonos vėliavos fazių.
* Siekiant geresnio avarijų ištyrimo, kiekviename automobilyje bus įmontuotos geros raiškos greitosios kameros.
* Priešsezoninių bandymų skaičius buvo sumažintas iki 2.
* Nuo šio sezono buvo pakeista kvalifikacijos tvarka: ją sudarė trys dalys, pirma truko 16 min., po 7 minučių iš kvalifikacijos pasitraukė lėčiausias sportininkas, po to kas 90 sekundžių pasitraukė po lenktynininką, kol liko 15. Antroje dalyje, kuri truko 15 min., paskutinis lenktynininkas pasitraukė po 6 minučių, o po to kas 90 sekundžių po lenktynininką, kol liko 8. Trečiojoje kvalifikacijos dalyje po 5 minučių kas 90 sekundžių pasitraukė 6 sportininkai, kol pabaigoje liko tik 2 lenktynininkai, kurie kovojo dėl pole pozicijos. Ši tvarka buvo išbandyta pirmose dvejose lenktynėse, tačiau po to, pasipriešinus visoms komandoms, naujoji tvarka buvo atšaukta.

## Lenktynių tvarkaraštis

## Kalendoriaus pasikeitimai

### Naujos ir sugrįžtančios trasos
* European Grand Prix sugrįžta į sezono kalendorių, šįkart šiuo vardu vadinamas etapas įvyks Baku miesto gatvėse sukurtoje trasoje.
* German Grand Prix po metų pertraukos vėl leis formulėms sugrįžti į Vokietiją. Lenktynės vyks Hokenhaimo trasoje.

### Lenktynių datų pokyčiai
* Malaysian Grand Prix etapas buvo perkeltas iš sezono pradžios į sezono kalendoriaus pabaigą, spalio mėnesį.
* Russian Grand Prix lenktynės įvyks keliais mėnesiais anksčiau, iš spalio buvo perkeltos į gegužės mėnesį.

### Neįvyksiantys etapai

* Amerikos Grand Prix etapas turėjo įvykti Naujojo Džersio gatvėmis. Pagal pasirašytą kontraktą 15-ai metų, jos jau turėjo vykti 2013 m., tačiau ketvirtą kartą atidedamas etapo debiutas.
* 2006 m. pasirašyto septynerių metų trukmės kontraktas dėl Korėjos Grand Prix rengimo pradėjo vos po trejų metų, 2010–2014 m. vyko lenktynės, tačiau jau trečiąkart iš eilės trasa neįtraukiama į sudaromą F-1 lenktynių tvarkaraštį.

## Sezono įskaitos

### Grand Prix

### Lenktynininkų įskaita

**Pastabos:**
*†&nbsp;– Lenktynininkas nebaigė Grand Prix, bet buvo klasifikuotas, nes įveikė daugiau nei 90% lenktynių distancijos.

### Konstruktorių įskaita

**Pastabos:**
*† – Lenktynininkas nebaigė Grand Prix, bet buvo klasifikuotas, nes įveikė daugiau nei 90% lenktynių distancijos.

## Šaltiniai